اؤلکه‌نین بیرینجی پرزیدنتی نورسلطان نظربایئوین باشچی‌لیق ائتدیگی "نور-اوتان" پارتیسی اؤلکه‌ده کئچیریلمیش پارلامئنت سئچکی‌لرینده قلبه قازانیب.
مرکزی سئچکی کمیسیونونون معلوماتینا گؤره، نور-اوتان" پارتیسیندن 76، "آک یول" 12، قازاخیستان خالق پارتیسیندن 10 میللت وکیلی پارلامنت مجلسینده 5 ایل مودتینده وظیفه ایجرا ائده‌جک.
سئچکی نتیجه‌لرینه گؤره، "نور-اوتان" پارتیسی 71،09، یئددی فایزلیک باریئری "آک ژول" (ایشیق‌لی یول) 10،95%-له، "قازاخیستان خالق پارتیسی" 9،1%-له کئچیب.
پارلامئنت سئچکی‌لرینده ایشتیراک ائتمیش "آیول" (کند) و "آدال" (دوروست) پارتی‌لری مووافیق اولا‌راق 5،29% و 3،57% فایز سس توپلاییب‌لار.
قازاخیستان پرزیدنتی قاسم جومرت توکایئو دؤورونده رئال‌لاشان ایلک پارلامئنت سئچکی‌لرینده 7 میلیون 241 مین 562 سئچیجی سس وئریب.
قازاخیستان موستقیل‌لیگینی قازاندیق‌دان سونرا ایلک دفعه آنایاسادا نظرده توتولموش تاریخده کئچیریلن سئچکی‌لرده 5 پارتی‌دن 90-ی قادین اولماقلا 312 نامیزد یاریشیب.
